Kristin Holte

Kristin Holte (født 1986)<ref>[http://www.ilsandvin.no/omklubben/utover.asp?aar=2006&utover=132 IL Sandvin - Kristin Holte]</ref> er en norsk functional fitness-utøver og ernæringsfysiolog mest kjent for sine resultater i CrossFit Games. Hun er opprinnelig fra Hokksund i Viken, er bosatt i Nittedal, og er datter av langrennsløperen Geir Holte.   

Holte har en allsidig idrettsbakgrunn, primært fra friidrett. Hun har blant annet NM-gull i innendørs stavsprang fra 2009. Hun vant NM i vektløfting i 2015 i 58 kg klassen.

Hun begynte for alvor med CrossFit og functional fitness i 2012 og ble raskt Norges beste, for så å hevde seg internasjonalt. Hun har oppnådd en rekke priser og har pallplasseringer i større internasjonale konkurranser inkludert å vinne Nordic Showdown og Europas største turnering, Battle of London. I 2014 kvalifiserte hun seg første gang til CrossFit Games i USA, siden har hun deltatt ytterligere syv ganger.   

Hun vant NM i functional fitness i 2021, hvor hun også mottok den første kongepokalen i functional fitness. Samme året ble hun også verdensmester i functional fitness. 

Kristin Holte la opp i januar 2022. 

Hun var med i innspillingen av «Mesternes mester» sommeren 2022 og serien ble sendt på NRK i 2023. Hun ble temavinner i program 2, 5, 7 og 9 og satte også rekord i Kronidioten med 40 runder pluss 4 hinder. Holte kom helt til finalen sammen med Olaf Tufte, men Tufte ble for sterk og vant. 

Hun gav ut boken 3-2-1-go! - styrke, skills og mental trening'' sammen med Sara Lossius januar 2023. 

 Meritter, CrossFit 
ÅrKonkurransePlassering2021CrossFit Games42020CrossFit Games62019CrossFit Games22018CrossFit Games72017CrossFit Games162015CrossFit Games172014Battle of London12014CrossFit Europe Regionals32014Crossfit Games16

 Medaljer i norske mesterskap 
 20px|Friidrett FriidrettPlassering Øvelse ÅrGull  Stav innendørs  2009Sølv  Stav  2007Sølv  Stav innendørs  2007Bronse  Stav  2005 20px|Vektløfting VektløftingPlassering Øvelse ÅrGull  58 kg  2015Sølv  63 kg  2014 Functional fitnessPlassering Øvelse ÅrGull  Medley  2021

 Referanser 
friidrett.no: NM Stav kvinner. 
friidrett.no: NM Stav innendørs kvinner. 

 Eksterne lenker 
 Unbroken.no - Rising star Kristin Holte

Kategori:Norske sportsutøvere
Kategori:Norske crossfitutøvere
Kategori:Norske stavhoppere
Kategori:Fødsler i 1986
Kategori:Personer fra Øvre Eiker kommune
Kategori:Mesternes Mester-deltakere
Kategori:Norgesmestere i vektløfting